
Οι πελάτες ενός ξενοδοχείου κατά τη διάρκεια της παραμονής τους καταναλώνουν διάφορα αγαθά και απολαμβάνουν πλήθος υπηρεσιών, τις οποίες συνηθίζεται να πληρώνουν κατά την αναχώρησή τους. 
Η παρακολούθηση των διαφόρων χρεώσεων που προκύπτουν στο χρόνο παραμονής των πελατών στο ξενοδοχείο γίνεται με το  σύστημα της Μain Courante, που η ακριβής μετάφρασή του από τα γαλλικά είναι »χέρι που τρέχει 
 
9.1. Η ΣΗΜΑΣΙΑ ΤΗΣ  Μ/C ΓΙΑ ΕΝΑ ΞΕΝΟΔΟΧΕΙΟ 
Στη Μ/C καταχωρίζονται οι ημερήσιες καταναλώσεις των πελατών. Μέσω της Μ/C και των ημερήσιων συγκεντρωτικών καταστάσεων των διαφόρων τμημάτων, γίνεται η ενημέρωση του λογιστηρίου  και η Main Courante αποτελεί ένα από τα σημαντικότερα βιβλία που τηρούνται σ αυτό.
 
Στα μικρό ξενοδοχεία με την Μ/C ασχολείται κάποιος από τους υπαλλήλους της Υποδοχής, ενώ στα μεγαλύτερα πρέπει να υπάρχει ειδικευμένος υπάλληλος  που την παρακολουθεί με την βοήθεια συγκεκριμένου προγράμματος. Αυτός ονομάζεται Μαin Courantie και έχει τις εξής αρμοδιότητες: 
1. Λαμβάνει τα δελτία αφίξεων από την Υποδοχή, ανοίγει τους λογαριασμούς πελατών και τους ενημερώνει ανελλιπώς για τις διάφορες χρεοπιστώσεις. 
2. Χειρίζεται τις περιπτώσεις χρέωσης τρίτων (όπως π.χ. μιας εταιρείας ή ενός ταξιδιωτικού γραφείου) για την παραμονή ενός πελάτη στο ξενοδοχείο. 
3. Μεταφέρει τους εξοφλημένους με πιστωτική κάρτα λογαριασμούς στην καρτέλα της αντίστοιχης τράπεζας.
 4. Φροντίζει όλοι οι λογαριασμοί να είναι σωστοί, χωρίς προσθήκες, παραλήψεις, διαγραφές 
ΓΡΑΜΜΟΓΡΑΦΗΣΗ  ΤΟΥ ΕΝΤΥΠΟΥ ΤΗΣ Μ/C
Με τη γραμμογράφηση της Μ/C δημιουργείται ένας πίνακας, ο οποίος αποτελείται από οριζόντιες σειρές και κάθετες στήλες. Κάθε οριζόντια σειρά αντιστοιχεί σε μια εγγραφή πελάτη, ενώ κάθε στήλη αντιστοιχεί σε κάθε χωριστό τμήμα εκμετάλλευσης, σε σύνολα, πιστώσεις, αποτελέσματα και παρατηρήσεις. Στη στήλη των παρατηρήσεων σημειώνονται επεξηγηματικά σχόλια, καθώς επίσης οι επωνυμίες των πρακτορείων που έχουν αποστείλει τους πελάτες.
Ο πίνακας αυτός ονομάζεται «Ημερήσια κατάσταση κίνησης πελατών» και αποτελεί ένα πολύστηλο έντυπο. 
Χωρίζεται σε 3 ομάδες στηλών:
 •  Στην πρώτη ομάδα, οι στήλες αφορούν τα στοιχεία του πελάτη και τη συμφωνία του κατά την κράτηση (αύξοντα αριθμό εγγραφής, αριθμό δωματίου, αριθμό λογαριασμού, ονοματεπώνυμο, άτομα, όρους συμφωνίας και συμφωνηθείσα τιμή). 
• Στην δεύτερη ομάδα  οι στήλες αφορούν τα διάφορα τμήματα του ξενοδοχείου που αποτελούν πηγές εκμετάλλευσης (ταβέρνα, κάβα, εστιατόριο, μπαρ, τηλέφωνο. πλυντήριο κ.ά.). 
• Στην τρίτη ομάδα οι στήλες αφορούν χρεώσεις, πιστώσεις, προκαταβολές, εκπτώσεις κ.ά. Αυτή η ομάδα στηλών, αποτελεί το λογιστικό μέρος της ημερήσιας κατάστασης κίνησης πελατών. 
Με τον όρο «συμφωνηθέντα» εννοούμε την τιμή του δωματίου (ενοικίου) και της διατροφής (ανάλογης με τον τύπο του δωματίου, δηλ. μονόκλινο, δίκλινο κτλ.), καθώς και τη συμφωνία διατροφής (μόνο πρωινό, ημιδιατροφή κτλ.).. 
Στη συνέχεια εμφανίζεται η ομάδα των χρεωστικών στηλών, στις οποίες αναγράφονται οι έκτακτες καταναλώσεις στα διάφορα τμήματα εκμετάλλευσης και οι οποίες είναι τόσες όσα και τα τμήματα αυτά σε κάθε ξενοδοχείο. 
Ακολουθεί η ομάδα των πιστωτικών στηλών η οποία αποτελείται από τρεις επιμέρους στήλες: 
α) Τι εκπτώσεις (οι οποίες, όμως, είναι προτιμότερο να γίνονται εξ αρχής και να προκύπτει έτσι μια τελική τιμή).
 β) Τι διορθώσεις (οι οποίες είναι καλά να αποφεύγονται, γιατί δημιουργούν μια άσχημη εικόνα). 
γ) Τις πληρωμές  (οι οποίες πραγματοποιούνται εκ μέρους του πελάτη κατά τη διάρκεια της ημέρας). 
ΛΕΙΤΟΥΡΓΙΑ ΤΗΣ Μ/C
Κάθε ημέρα συμπληρώνεται ξεχωριστά η ημερήσια κατάσταση κίνησης πελατών, η οποία φέρει και τη συγκεκριμένη ημερομηνία.
 Η καταχώριση των στοιχείων της 1ης ομάδας στηλών γίνεται βάσει του δελτίου άφιξης το οποίο έχει συμπληρωθεί από τον υπάλληλο της Υποδοχής και περιλαμβάνει τη συμφωνία που έχει κάνει ο πελάτης με το ξενοδοχείο. 'Όταν οι πελάτες έχουν σταλεί από πρακτορείο, τα στοιχεία καταχωρίζονται βάσει του ειδικού εντύπου (voucher). ενώ, όταν πρόκειται για group, γίνεται μια καταχώριση για το σύνολο των πελατών. 
Η καταχώριση των στοιχείων της 2ης ομάδας στηλών της Μ/C γίνεται βάσει των χρεωστικών λογαριασμών που εκδίδονται από τα διάφορα τμήματα του ξενοδοχείου. 
Για να καταχωρηθούν πιστώσεις οι οποίες ανήκουν στην 3η ομάδα στηλών της Μ/C πρέπει να έχουν εκδοθεί τα αντίστοιχα δελτία από το ταμείο, βάσει των οποίων γίνεται η ενημέρωση της Μ/C.
Οι δε πληρωμές καταχωρίζονται στην αντίστοιχη στήλη, αφού έχουν εκδοθεί οι απαραίτητες αποδείξεις. 
Οι υπόλοιπες πληροφορίες για τη συμπλήρωση της Μ/C λαμβάνονται από άλλα έντυπα, όπως τα δελτία αλλαγής δωματίων, τα δελτία αναχώρησης πελατών κτλ. 
Η εγγραφή των στοιχείων και των τριών ομάδων στηλών της Μ/C αρχίζει το πρωί κάθε ημέρας και τελειώνει το βράδυ με τη συμπλήρωση των extras, αφού πρώτα κλείσουν όλα τα Τμήματα εκμετάλλευσης του ξενοδοχείου. Είναι δεδομένο ότι οποιαδήποτε εργασία (αθροίσεις, συμπλήρωση στοιχείων κτλ.) γίνεται στη Μ/C πρέπει να έχει ολοκληρωθεί κατά τη διάρκεια της νύχτας και πριν τις 6 το πρωί όπου αρχίζει η νέα ημέρα και μαζί της η καινούργια κατάσταση κίνηση πελατών. 'Έχοντας καταχωρίσει όλα τα στοιχεία και ολοκληρώσει τις πράξεις του λογιστικού μέρους (δηλαδή του μέρους εκείνου στο οποίο καταγράφονται και ταξινομούνται οι διάφορες οικονομικές συναλλαγές με συγκεκριμένη μεθοδολογία, τη λογιστική), η Μ/C «κλείνεται» με διπλή λογιστική γραμμή, για να μη μπορούν να προστεθούν άλλες χρεώσεις. 
Όταν η Μ/C «κλείνεται» με διπλή λογιστική γραμμή και θεωρείται από την Εφορία, οποιαδήποτε παρέμβαση σ' αυτή είναι αδύνατη. Αποτελεί επίσημο βιβλίο εσόδων του ξενοδοχείου. 

Τέλος, υπάρχει και η συγκεντρωτική Μ/C, στην οποία καταχωρίζονται τα σύνολα κάθε ημέρας χωριστά. Η συγκεντρωτική Μ/C κλείνει κάθε μήνα και μας παρουσιάζει τα μηνιαία έσοδα του ξενοδοχείου κατά τμήμα. Επίσης, μπορεί επίσης να συνταχθεί και ετήσια Μ/C με τα σύνολα των μηνιαίων Μ/C, η οποία βοηθά στη μελέτη των ετήσιων εσόδων του ξενοδοχείου και στη χάραξη της οικονομικής πολιτικής της επιχείρησης. 
ΠΑΡΑΜΕΝΟΝΤΕΣ
Με τον όρο «παραμένοντες» ή «διαμένοντες» εννοούμε τους πελάτες που διανυκτέρευσαν (δηλαδή παρέμειναν την προηγούμενη νύχτα) στο ξενοδοχείο, ανεξάρτητα από το αν θα παραμείνουν ή Θα αναχωρήσουν στη συνέχεια. Καθημερινά το «άνοιγμα» της Μ/C γίνεται με την καταχώριση των παραμενόντων κατά σειρά αριθμού δωματίου. Στην πραγματικότητα, πρόκειται για αντιγραφή των στοιχείων τα οποία αναγράφονται στις στήλες της πρώτης ομάδας. Επίσης μεταφέρονται τα στοιχεία της στήλης «υπόλοιπο σε μεταφορά» στη στήλη «υπόλοιπο προηγούμενης». 
Η αντιγραφή (μεταφορά) των αριθμητικών ποσών από τη μία στήλη στην άλλη πρέπει να γίνεται με ιδιαίτερη προσοχή, ώστε τα ποσά να είναι σωστά, χωρίς λάθη και αν αναριθμητισμούς.
Πολλές φορές οι παραμένοντες πελάτες ζητούν αλλαγή της αρχικής τους συμφωνίας (π.χ. αλλαγή δωματίου ή όρων διατροφής). Η καταχώρισή τους  γίνεται βάσει αντίστοιχου δελτίου που αποστέλλεται από την Υποδοχή. Οι αλλαγές εμφανίζονται στη Μ/C, με διαγραφή των παλαιών καταχωρίσεων και προσθήκη των νέων. 
ΑΦΙΞΕΙΣ
Με τον όρο «αφίξεις» εννοούμε τους αφικνούμενους πελάτες, δηλαδή αυτούς που φτάνουν στο ξενοδοχείο κατά τη διάρκεια της ημέρας που αντιστοιχεί σε κάθε ξεχωριστό φύλλο. Η καταχώριση των αφίξεων γίνεται με την ακριβή σειρά που αυτές πραγματοποιούνται. Το τμήμα της Υποδοχής ενημερώνει για τις αφίξεις και για τις μεταβολές διαμονής που έγιναν. Υπάρχουν, οι εξής περιπτώσεις αφικνούμενων πελατών:
 • Μεμονωμένοι πελάτες: Όταν πρόκειται για μεμονωμένους πελάτες, η Μ/C ενημερώνεται με βάση το δελτίο άφιξης, το οποίο πρέπει να περιλαμβάνει: τα στοιχεία του πελάτη, τον αριθμό δωματίου και τα συμφωνηθέντα (ενοίκιο, πρωινά, γεύματα). Επίσης, πρέπει να αναφέρει τα γεύματα α cheval, δηλαδή τα γεύματα που χρεώνονται και δικαιούνται οι πελάτες την ημέρα της άφιξης, αλλά λαμβάνονται την μέρα αναχωρησης.
. • Πρακτορειακοί πελάτες: 'Όταν πρόκειται για πρακτορειακούς πελάτες, η Μ/C ενημερώνεται με βάση το voucher, το οποίο περιλαμβάνει τα στοιχεία του πελάτη και τους όρους διαμονής του.
 • Ομάδες πελατών (Groups): 'Όταν πρόκειται για group, η Μ/C ενημερώνεται από τη Rooming list. καθώς και από τα συνοδευτικά έντυπα που περιλαμβάνουν τα υπόλοιπα στοιχεία. Πραγματοποιείται δε μια καταχώριση για το σύνολο των δωματίων του gτουρ. 
Στις αφίξεις καταχωρίζονται και οι πελάτες που διημερεύουν, δηλαδή που παραμένουν στο ξενοδοχείο για μερικές ώρες. Η διημέρευση, σύμφωνα με την ισχύουσα νομοθεσία, χρεώνεται με το 50% της συνολικής τιμής του δωματίου και συνήθως δεν περιέχει διατροφή. Στις περιπτώσεις μερικών αφίξεων (δηλαδή αύξηση του αριθμού των ατόμων που διαμένουν σε ένα δωμάτιο), ενημερώνεται στη Μ/C η οριζόντια γραμμή που αντιστοιχεί στον πελάτη που έχει ήδη αφιχθεί. Αυτό γίνεται με διαγραφή των παλαιών ποσών και αναγραφή των νέων. Με τον ίδιο τρόπο γίνεται και η καταχώριση των μερικών αναχωρήσεων. 
ΧΡΕΩΣΤΙΚΑ ΠΕΛΑΤΩΝ - EXTRAS
Στην ομάδα των χρεωστικών στηλών αναγράφονται οι έκτακτες καταναλώσεις (extras). Οι στήλες αυτές είναι ισάριθμες με τα αντίστοιχα τμήματα εκμετάλλευσης που υπάρχουν σε κάθε ξενοδοχείο. Η καταχώριση των στοιχείων στη Μ/C γίνεται με βάση τους λογαριασμούς (χρεωστικά), που δεν είναι τίποτε άλλο παρά οι αποδείξεις λιανικής πώλησης. Οι αποδείξεις αυτές εκδίδονται από τα διάφορα τμήματα εκμετάλλευσης και υπογράφονται από τον πελάτη. Με τον τρόπο αυτό αποφεύγονται τυχόν παρεξηγήσεις, οι οποίες μπορεί να προκύψουν από την αμφισβήτηση των λογαριασμών εκ μέρους του πελάτη. 
Οι έκτακτες καταναλώσεις καταχωρίζονται στις εξής στήλες • Εστιατόριο • Ταβέρνα • Μπουφέ

♦ Διάφορα (ανάλογα με το κάθε ξενοδοχείο) Ο αριθμός των στηλών της ομάδας των extras μπορεί να διαφέρει ανάλογα με το είδος και το μέγεθος της ξενοδοχειακής επιχείρησης. 
Κάθε φορά που γίνεται η χρέωση ενός πελάτη σε ένα τμήμα γίνεται και η αντίστοιχη πίστωση του τμήματος για το είδος που διέθεσε. Για παράδειγμα, ο πελάτης χρεώνεται την τιμή ενός γεύματος στο εστιατόριο, ενώ συγχρόνως στο εστιατόριο πιστώνεται η τιμή του γεύματος αυτού. Όπως είναι φανερό, η τιμή είναι ίδια, είτε χρεώθηκε (εκ μέρους του πελάτη) είτε πιστώθηκε (εκ μέρους του Τμήματος). Συνεπώς, το σύνολο των χρεώσεων των πελατών στη στήλη «εστιατόριο» της Μ/C είναι ίσο με το σύνολο των πιστώσεων του τμήματος αυτού. Γενικεύοντας μπορούμε να ισχυριστούμε :

Κάθε φορά που γίνεται η χρέωση ενός πελάτη σε ένα τμήμα γίνεται και η αντίστοιχη πίστωση του τμήματος για το είδος που διέθεσε. Τα σύνολο των χρεωστικών στηλών της Μ/C πρέπει να είναι ίσα με τα σύνολα των πιστώσεων των αντίστοιχων τμημάτων εκμετάλλευσης του ξενοδοχείου. 
Εάν προκύψει διαφορά στα σύνολα αυτά, τότε πρέπει να γίνει έλεγχος για την ανεύρεση τυχόν λαθών. Στα μικρά ξενοδοχεία η καταχώριση των χρεώσεων στη Μ/C μπορεί να γίνει κατά τη διάρκεια της νύκτας, Συνηθισμένη είναι η χρησιμοποίηση των δελτίων παραγγελίας (bons) για τη συναλλαγή και επιβεβαίωση των καταναλώσεων. Τα δελτία αυτά, εκτός από τον τίτλο του ξενοδοχείου, πρέπει να περιλαμβάνουν: αύξοντα αριθμό δελτίου, ημερομηνία, αριθμό τραπεζιού και ατόμων, αριθμό δωματίου, περιγραφή και ποσότητα είδους και υπογραφή υπαλλήλου 
ΔΙΑΧΩΡΙΣΤΙΚΕΣ ΚΑΤΑΣΤΑΣΕΙΣ ΤΜΗΜΑΤΩΝ
Κάθε τμήμα εκμετάλλευσης του ξενοδοχείου στο τέλος της ημέρας (δηλαδή μετά τη λήξη της λειτουργίας του) οφείλει να ετοιμάζει τη λεγόμενη διαχωριστική ή συγκεντρωτική κατάσταση της δεδομένης ημέρας. Για να συνταχθεί η συγκεντρωτική κατάσταση, πρέπει να μαζευτούν όλες οι αποδείξεις (λιανικής πώλησης ή παροχής υπηρεσιών) και να καταχωριστούν. Η μορφή που έχει μία τέτοιου είδους κατάσταση, είναι συνήθως η ακόλουθη:
Η κατάσταση αυτή, εκτός από συγκεντρωτική, ονομάζεται και διαχωριστική, γιατί σε αυτή διαχωρίζονται οι πωλήσεις σε χρεωστικές και τοις μετρητοίς Αφού καταχωριστούν όλοι οι λογαριασμοί και γίνουν οι αθροίσεις, η συγκεντρωτική κατάσταση υπογράφεται από τον υπεύθυνο, ο οποίος πρέπει να την παραδώσει στον ταμία της Υποδοχής μαζί με το σύνολο των μετρητών χρημάτων. 
ΠΕΡΑΣΤΙΚΟΙ - PASSANTS
Στη Μ/C, τελευταία στη σειρά (μετά τις αφίξεις και τους παραμένοντες) καταχωρίζονται τα έσοδα από τους περαστικούς πελάτες (Passants). Με τον όρο εννοούμε τους πελάτες, που ενώ διαμένουν στο ξενοδοχείο πληρώνουν τις καταναλώσεις που κάνουν τοις μετρητοίς αλλά και τους μη ενοίκους του ξενοδοχείου, που πληρώνουν με τον ίδιο τρόπο. Οι καταχωρίσεις passants γίνονται στη Μ/C συγκεντρωτικά, κατά τμήμα εκμετάλλευσης, βάσει των διαχωριστικών καταστάσεων των τμημάτων. Στους λογαριασμούς passants δεν υπάρχει υπόλοιπο σε μεταφορά. 
Η σειρά με την οποία γίνονται οι καταχωρίσεις στη M/C έχει ως εξής: 
1. Παραμένοντες (κατά σειρά αριθμού δωματίου) 
2. Αφίξεις (κατά σειρά αφικνούμενων πελατών) 
3. Passants (κατά σειρά τμημάτων εκμετάλλευσης) 
ΑΝΑΧΩΡΗΣΕΙΣ
Με τον όρο «αναχωρήσεις» εννοούμε τους πελάτες που φεύγουν (αναχωρούν) από το ξενοδοχείο. 'Όπως έχει αναφερθεί σε προηγούμενο κεφάλαιο, υπάρχουν δύο περιπτώσεις αναχωρήσεων: 
α) Οι προβλεπόμενες: κατά τις οποίες οι πελάτες είχαν ανακοινώσει στην Υποδοχή την ακριβή ημέρα της αναχώρησής τους.
β) Οι έκτακτες: κατά τις οποίες οι πελάτες εγκαταλείπουν το ξενοδοχείο εκτάκτως, χωρίς προηγούμενη ειδοποίηση. 
Οι αναχωρήσεις συνήθως πραγματοποιούνται έως τις 12:00π.μ. (check ου( time). Η Υποδοχή ενημερώνει για τις αναχωρήσεις το τμήμα της Μ/C, ο υπεύθυνος της οποίας φροντίζει να εκδοθούν σωστά και χωρίς παραλείψεις οι λογαριασμοί τους. Ο main coυrantier οφείλει να πραγματοποιήσει τις εξής εργασίες: 
1. Διαγράφει τα στοιχεία του πελάτη και των συμφωνηθέντων (δηλαδή τα στοιχεία της 1ης ομάδας στηλών της Μ/C) με κόκκινο στυλό. 
2. Συμπληρώνει πιθανές χρεώσεις των εκτάκτων καταναλώσεων, οι οποίες λαμβάνουν χώρα την ημέρα της αναχώρησης. 
3. Υπολογίζει το σύνολο έως τη στιγμή της αναχώρησης. 
4. Αποστέλλει το λογαριασμό στο ταμείο της Υποδοχής, ώστε να τακτοποιηθεί από τον πελάτη. 
"Έχει μεγάλη σημασία για τον πελάτη να αισθάνεται ότι μπορεί να ελέγξει το λογαριασμό του και φυσικά να τον βρίσκει σωστό. Το γεγονός αυτό δημιουργεί στον πελάτη την εντύπωση μιας σωστά οργανωμένης επιχείρησης και αυξάνει την αξιοπιστία της.
ΠΙΣΤΩΣΕΙΣ
Στην 3η ομάδα στηλών της Μ/C ανήκουν οι πιστώσεις οι οποίες αποτελούνται από τις εκπτώσεις, τις διορθώσεις και τις πληρωμές. 
α) Εκπτώσεις: Η έκπτωση είναι η μείωση της τιμής κατά συγκεκριμένο ποσοστό (π.χ. μειωμένη κατά 20% της αρχικής τιμής). Οι εκπτώσεις γίνονται συνήθως προς τα πρακτορεία ταξιδιών, τα οποία στέλνουν αρκετούς πελάτες στα ξενοδοχεία. Δεν είναι όμως σπάνιο να γίνονται και σε μεμονωμένους πελάτες, ιδιαίτερα στις εποχές του έτους όπου η πληρότητα είναι χαμηλή. Οι εκπτώσεις καταχωρίζονται στην αντίστοιχη στήλη της Μ/C, αφού πρώτα σταλεί στο main courantier το ανάλογο αποδεικτικό
β) Διορθώσεις: Εάν υπάρχουν διορθώσεις αυτές καταχωρίζονται με βάση τα ειδικά διορθωτικά σημειώματα που εκδίδονται από το τμήμα ελέγχου του ξενοδοχείου. Καλό είναι να αποφεύγονται οι διορθώσεις και οι εργασίες που γίνονται στη Μ/C να είναι ακριβείς και να αποδεικνύονται από τα διάφορα άλλα έντυπα (αποδεικτικά). 
γ) Πληρωμές: Στη στήλη των πληρωμών καταχωρίζονται οι προκαταβολές των πελατών για την κράτηση του δωματίου. Στην ίδια στήλη καταχωρίζεται οποιαδήποτε άλλη πληρωμή και εξόφληση λογαριασμού και εκδίδεται η σχετική απόδειξη. 
ΑΠΟΤΕΛΕΣΜΑΤΑ
Στην 3η ομάδα των στηλών της Μ/C καταχωρίζονται τη αποτελέσματα των υπολογισμών (καθαρά λογιστικό μέρος της Μ/C). Αναλυτικά, ισχύουν τα εξής: 
• Σύνολο ημέρας: είναι το σύνολο της χρέωσης των πελατών κατά τη διάρκεια της ημέρας, δηλαδή το άθροισμα των συμφωνηθέντων και των έκτακτων καταναλώσεων. 
ΣΥΝΟΛΟ ΗΜΕΡΑΣ = ΣΥΜΦΩΝΗΘΕΝΤΑ + ΣΥΝΟΛΟ EXTRAS Η στήλη «σύνολο ημέρας» έχει δύο διαστάσεις: Την πρωτη  όπου αντιστοιχεί με το σύνολο ημέρας ταυ πελάτη και την κάθετη, όπου αντιστοιχεί με το σύνολο ημέρας (ημερήσια έσοδα) του ξενοδοχείου.
• Υπόλοιπο προηγούμενης: είναι το υπόλοιπο για μεταφορά της προηγούμενης ημέρας. 
ΥΠΟΛΟΙΠΟ ΠΡΟΗΓΟΥΜΕΝΗΣ = ΥΠΟΛΟΙΠΟ ΓΙΑΜΕΤΑΦΟΡΑ (ΠΡΟΗΓΟΥΜΕΝΗΣ ΗΜΕΡΑΣ)
 • Σύνολο οφειλομένων: είναι το άθροισμα των στηλών «σύνολο ημέρας» και «υπόλοιπο προηγούμενης». 
ΣΥΝΟΛΟ ΟΦΕΙΛΟΜΕΝΩΝ = ΣΥΝΟΛΟ ΗΜΕΡΑΣ +ΥΠΟΛΟΙΠΟ ΠΡΟΗΓΟΥΜΕΝΗΣ 
• Υπόλοιπο για μεταφορά: είναι ο λογαριασμός του πελάτη που εκκρεμεί αφού έχουν υπολογισθεί όλες οι χρεώσεις και οι πιστώσεις, δηλαδή είναι το «σύνολο οφειλομένων» μείον το «σύνολο των πιστώσεων». 
ΥΠΟΛΟΙΠΟ ΓΙΑ ΜΕΤΑΦΟΡΑ = ΣΥΝΟΛΟ ΟΦΕΙΛΟΜΕΝΩΝ - ΠΙΣΤΩΣΕΙΣ 
ΣΥΜΦΩΝΙΑ Μ/C ΚΑΙ «ΚΛΕΙΣΙΜΟ» ΗΜΕΡΑΣ
Ο main courantier καταχωρίζει κατά τη διάρκεια της ημέρας τις διάφορες χρεώσεις, είτε αυτές ανήκουν στα «συμφωνηθέντα» είτε στις έκτακτες καταναλώσεις. Κατά το κλείσιμο της 1ης ομάδας στηλών της Μ/C επιβάλλεται να ελεγχθεί ο αριθμός των ατόμων. Με τον τρόπο αυτό υπολογίζεται ο αριθμός των πελατών που διαμένουν στο ξενοδοχείο. Ο αριθμός αυτός πρέπει να βρίσκεται σε απόλυτη συμφωνία με το σύνολο των ατόμων του βιβλίου πόρτας της Υποδοχής. 
Κατά το κλείσιμο της 2ης ομάδας στηλών της Μ/C ελέγχονται οι διάφορες καταναλώσεις και διαχωρίζονται σε χρεωστικές και τας μετρητοίς. Το σύνολο κάθε στήλης πρέπει να βρίσκεται σε συμφωνία με τα σύνολα των συγκεντρωτικών (διαχωριστικών) καταστάσεων των επιμέρους τμημάτων. 
Κατά το κλείσιμο της 3ης ομάδας στηλών της Μ/C πρέπει να ισχύουν τα εξής: 
1. Σύνολο ημέρας = Συμφωνηθέντα + Extras. 
2. Υπόλοιπο προηγούμενης = Υπόλοιπο για μεταφορά.
 3. Σύνολο οφειλόμενων = Σύνολο ημέρας + Υπόλοιπο προηγούμενης. 
4. Υπόλοιπο για μεταφορά = Σύνολο οφειλόμενων - Πιστώσεις. 
Αφού υπάρξει συμφωνία στις ισότητες αυτές και ακολουθήσει επαλήθευση, τότε τα αθροίσματα συμπληρώνονται με στυλό και η Μ/C κλείνεται με διπλή λογιστική γραμμή 
ΣΥΓΧΡΟΝΕΣ ΤΑΣΕΙΣ ΣΤΗΝ ΤΗΡΗΣΗ ΛΟΓΑΡΙΑΣΜΩΝ ΠΕΛΑΤΩΝ
Οι μεγάλες ξενοδοχειακές μονάδες οι οποίες είχαν μεγάλο αριθμό κλινών (δηλαδή μεγάλη δυναμικότητα) και πολλά τμήματα εκμετάλλευσης. Για αυτές  επινοήθηκαν και κατασκευάστηκαν οι μηχανικές Μ/C (NCR ), οι οποίες κυκλοφόρησαν στην αγορά και χρησιμοποιήθηκαν ευρέως για αρκετά χρόνια. 
Σήμερα τα περισσότερα ξενοδοχεία, ιδιαίτερα τα μεγάλα, έχουν μηχανοργανωθεί ηλεκτρονικά. Διαθέτουν σε διάφορα τμήματα υπολογιστές, οι οποία συνδέονται μεταξύ τους. 

